14. Asmi ara tidireḍ tlata n tikkal alef n yiseggasen neɣ tlata n tikkal ɛecralef n yiseggasen, mmekti-d belli yal wa seg-neɣ tettruḥu-as tudert ara yettidir, yettidir tudert ara siruḥen. Acḥal ɣezzifet tudert i meẓẓiyet. Imir-a yiwen-it i medden merra, izri yiwen-it ula d netta yerna yettban-d yebɛed mliḥ. Ur yezmir, ihi, ad aɣ-iruḥ la izri la immal, imi ur yezmir ad aɣ-yettwakkes ayen ur nesɛi ! ilaq usmekti n snat n tɣawsiwin-agi : yiwet, kullec di ddunit yettemcabi yerna yettuɣal-d akken yella, iwumi-t ma tettmuqquleḍ tiɣewsiwin yettemcabin teɣzi n miyya n yiseggasen neɣ n mitin neɣ ugar. Tis snat, win umi ɣezzifet tudert d win umi meẓẓiyet, ara sen-iruḥen d yiwen. Ala imir-a i izemren ad aɣ-yettwakkes, imi daya i nesɛa, ur yezmir ad aɣ-iruḥ wayen ur nesɛi.